ചിങ്ങം ഒന്നിന് റേഷന് വ്യാപാരികളുടെ പട്ടിണി സമരം തൊടുപുഴ: സംസ്ഥാനത്തെ റേഷന് വ്യാപാരികള് ചിങ്ങം ഒന്നിന് വഞ്ചനാദിനാചരണവും പട്ടിണി സമരവും നടത്തുമെന്ന് ആള് കേരളാ റീട്ടെയില് റേഷന് ഡീലേഴ്സ് അസോസിയേഷന് സംസ്ഥാന പ്രസിഡന്റ് അഡ്വ. ജോണി നെല്ലൂര് വാര്ത്താ സമ്മേളനത്തില് പറഞ്ഞു. പത്ത് മാസത്തെ കിറ്റിന്റെ കുടിശിക നല്കുക, കൊവിഡ് വ്യാപനത്തില് മരണപ്പെട്ട 55 റേഷന് കടക്കാരുടെ അവകാശികള്ക്ക് നഷ്ടപരിഹാരം നല്കുക, റേഷന് വ്യാപാരികളുടെ ഇന്ഷ്വറന്സ് പരിരക്ഷാ മാനദണ്ഡങ്ങള് പരിഷ്കരിക്കുകയും ഉടനെ നടപ്പിലാക്കുകയും ചെയ്യുക തുടങ്ങിയ ആവശ്യങ്ങള് ഉന്നയിച്ചാണ് 17ന് രാവിലെ 11ന് തലസ്ഥാനത്തും ജില്ലാ ആസ്ഥാനങ്ങളിലും താലൂക്ക് കേന്ദ്രങ്ങളിലും കൊവിഡ് മാനദണ്ഡങ്ങള് പാലിച്ച് പട്ടിണി സമരം നടത്തുന്നത്.